林秀怡自爆開餐廳七年都冇賺過錢 曾投資食物廠:蝕咗100萬
最近Facebook群組「全港店舖執笠結業消息關注組(店舖/ 餐廳/ 零售/ 小店/ 大集團)」突發爆紅,會員人數更高達18萬人參與,最受關注的一點是過去一個月有報道指接近數百間店舖結束營業,當中食肆和零售業是重災區。藝人林秀怡於旺角經營日式西餐廳「FooDo 」至今已經七年,她接受《香港01》 表示:「都會有影響啦!條街真係靜咗好多,唔係好多人出嚟食嘢,生意就一定有影響,之前疫情生意影響好大,現在仲差過疫情嗰陣。」她透露疫情前曾經有計劃過開分店,不過現時已經暫停計劃。
曾投資食物廠蝕咗100萬
被問到現時經營情況,她說:「現在又未去到要提早收工,盡量做到幾多就幾多,疫情期間都保留咁多人手,不過冇自己落去幫手,因為之前都有落去幫手,現在就唔使,我希望市道好返忙到我都要落去幫手就好啦!」她指餐廳已經開了七年,不過屬於沒有賺錢的狀態,她透露:「因為餐單未有價格上的調整,因為原本成本高,已經壓到個價好低,所以價錢未有調整,可能會出一啲新嘅產品吸引返啲顧客。」
她表示在另一個投資項目損失慘重,她說:「之前蝕咗開咗一個食物製造廠,係打算整一啲意粉甜品,喺嗰度整完再運去舖頭,最後個廠都執咗,嗰度我哋都投資蝕咗100萬裝修同埋設備,上兩個月已經執咗個廠。」
餐廳客源主要是本地人
講到最近不少港人選擇星期五至星期日到內地放假覓食兼旅行,會否加強餐廳的食物質素及員工的普通話能力等問題,她說:「我哋注重食物質素多啲,一定有影響條街靜咗,冇特別去加強員工普通話,因為主要做本地人生意。」講到經營七年的心得,她說:「保持食物嘅水準,好彩我哋都有班熟客幫襯。」提到放假休息會否到內地覓食,她說:「自己都好少上去,除咗拍嘢之外,呢排比較忙多嘢做,所以都冇話去邊度玩。」她透露最近忙於最近忙於主持《流行都市》同埋《獎門人Happy Easter感謝祭》,另外4月8日還有另一個節目《吃貨橫掃深圳》即將會推出,總共播六集。